BECKWITH] TEXT AND TRANSLATION 523 
A pau ka lakou pihe uwe, olelo mai la o Kahalaomapuana, “He 
mea kupanaha, ia kakou e uwe nei, o ka hamama wale iho no ka 
ko’u waha, aole a kahe mai o ka waimaka, 0 ke kaea pu wale ae la 
no ia, me he mea Jai pania mai ka waimaka.” 
T mai la na kaikuaana, “ Heaha la?” 
T aku la o Kahalaomapuana, “ Me he mea la aole i poino ka kakou 
kane.” 
Olelo mai la o Laieikawai, “Ua make, no ka mea, ia maua no i 
‘tho mai ai a mauka ae nei la, o ka hiki mai no hoi ia i kai nei, olelo 
mai no kela ia’u, ‘e iho e oe mamua, e pii ae au e ike i ko kaikoeke, 
e kali nae oe ia’u a i po keia Ja, a ao ka po, a po hou ua la, alaila, 
ua make au, pela kana kauoha ia’u. Kali iho nei wau a hala kona 
manawa 1 kauoha ai, manao ae nei au ua make, oia wau i noho jho 
nei a hiki wale mai nei oukou la e uwe aku ana wau.” 
I mai la o Kahalaomapuana, “Aole i make, nanaia aku i keia la, 
ua oki ka uwe.” 
A no keia olelo a Kahalaomapuana, kakali aku la lakou a hala 
na la eha, aole lakou i ike i ke ko o ka Kahalaomapuana mea i olelo 
ai. Nolaila, hoomau hou aku Ja o Laieikawai i ka uwe i ke ahiahi o 
ke kolu o ka la a po, mai ia po a wanaao, akahi no a loaa ia ia ka 
hiamoe. 
Ta Laieikawai i hoomaka iho ai e hookau hiamoe, ku ana no o 
Halaaniani me ka wahine hou, a hikilele ae la o Laieikawai, he 
moeuhane ka. 
Ja manawa no, ua loaa ia Mailehaiwale he moeuhane, ala ae la 
oia a kamailio aku la ia Mailelaulii a me Mailekaluhea i keia moe. 
E kamailio ana no lakou no kela moe, ia manawa, puoho mai la 
o Laieikawai, a hai mai la i kana moe. 
T aku la o Mailelaulii, “O ka makou no hoi ia e kamailio nei, he 
moe no Mailehaiwale.” 
E hahai ana no lakou i na moeuhane, puoho mai la o Kahalao- 
mapuana mai ka hiamoe mai, a ninau mai i ka lakou mea e kamailio 
ana. 
Hai mai la o Mailehaiwale i ka moe i loaa ia ia, “I uka no i 
Paliuli, hele ae la no o Halaaniani a lawe ae ana no ia oe, (Kaha- 
laomapuana,) a hele aku nei no olua ma kahi e aku, ku aku nei ko’u 
uhane nana ia olua, hikilele wale ae nei no hoi au.” 
Hai ae la no hoi o Laieikawai i kana moe, i mai la o Kahalaoma- 
puana, “Aole 1 make o Halaaniani, kali aku kakou, mai uwe, hoopau 
waimaka.” 
A no keia mea, hooki loa ae la o Laieikawai 1 kana uwe ana, hoi 
aku la lakou iuka o Paliuh. 
(Ma keia wahi, e kamailio kakou no Halaaniani, a maanei kakou 
e ike ai i kona kalohe launa ole.) 
